o
Pelkäämme niin, että meistä on jälleen tullut piiloprotestantteja.
Meidän pitää erottautua massasta, jotta ero näkyisi.
RAAMATUN POLKU Osa 2
Tämä on Kalmuskirkko, luola Alpeilla.
Kun luterilaisuus ja Raamattu olivat kiellettyjä,
piiloprotestantit kokoontuivat tällaisiin luoliin palvelemaan
Jumalaa ja lukemaan Sanaa.
Me palvomme sydämellä. Ylistyslaulu on salainen ase.
Kun palvomme Isää hengessä ja totuudessa,
esteet eivät käy ylivoimaisiksi. Olemme kuulleet monista esteistä,
laeista ja rangaistuksista, jotka estävät meitä
elämästä kristillisen elämänkatsomuksen mukaan ja
rohkeasti ilmaisemaan mihin me oikeasti uskomme.
Esteitä on niin paljon, että pelkäämme sanoa mitä ajattelemme.
Pelkäämme menettävämme ystävämme,
joutuvamme naurunalaisiksi ja kiusatuiksi.
Pelkäämme niin, että meistä tulee taas piiloprotestantteja.
Vastauskonpuhdistuksen aikana luterilaisia pakotettiin
takaisin katolilaisiksi häikäilemättömin keinoin.
Raamattu oli täysin kielletty.
Päivän patikkamatkan päässä täältä yli vuorien,
sijaitsee Hallstatt, vanha kaupunki,
jossa on runsaasti suolateollisuutta.
Eräänä yönä sotilaat ottivat kiinni 46 suolatyöläistä,
kahlitsivat heidät, lastasivat heidät laivoihin,
jotka muuten rahtasivat suolaa kaukaisiin maihin.
Heidät vietiin kahlittuina Tonavaa pitkin Romaniaan.
Samaa ja vielä pahempaa tapahtui Salzburgissa eri piispojen aikana.
Joistain kylistä vietiin 80 % asukkaista,
koska he kieltäytyivät katolisuudesta.
Eräänkin kerran vietiin 20 000 henkeä.
He eivät koskaan palanneet.
Monet eivät saaneet ottaa lapsiaan mukaan.
Kerrotaan, että luterilaiset talonpojat tapasivat Salzburgissa
ja solmivat niin kutsutun suolaliiton.
He lupasivat pysyä lujina ja olla luovuttamatta.
Vahvistaakseen liittoa kaikki panivat sormensa
samaan suola-astiaan ja nuolivat suolan.
He kirjoittivat kirjeen, jossa vaativat uskonnonvapautta,
mutta mitään ei tapahtunut, sillä heillä ei ollut uskonnonvapautta.
Luterilaisia ja muita, jotka lukivat Raamattua,
pidettiin kerettiläisinä ja lahkolaisina.
Sellaisilla ihmisillä ei ollut mitään oikeuksia, ei nykyisinkään.
Miten usko Raamattuun sitten säilyi näillä seuduin?
Siten, että kristityt ottivat riskin salakuljettaa Raamattuja.
Yksi salakuljetusreitti kulki täällä, järven toisella puolen.
Suolankantajat kantoivat 50 kg raakasuolaa selässä
vuorten yli laaksoihin. Suolan sekaan he kätkivät Raamattuja,
joita he myivät piiloluterilaisille.
200 vuotta olivat tupakokoukset kiellettyjä,
mutta kristityt kokoontuivat kuitenkin yhteen.
Kun uskonnonvapaus sallittiin 1781, se jatkui 1940-luvulle.
Nyt usko Raamattuun on jälleen uhattuna.
Mitä me voimme tehdä, että usko saisi taas levitä Euroopassa?
Kuten jo totesimme, on toimittava poliittisesti,
mutta on myös käännyttävä Jumalan puoleen.
Jeesus rakastaa meitä sellaisina kuin olemme,
mutta maailma ei aina rakasta meitä.
Euroopassa ei juuri nyt suhtauduta myönteisesti uskoomme,
joka perustuu Raamattuun nyt ja tästedes.
On tärkeää, ettemme vaikene vaan annamme äänemme kuulua.
Vaikeneva kirkko kuolee sisältä, mutta me emme halua kuolla.
Uskomme, että Jeesus on tie ja elämä.
Kaipaamme kristittyä elämää ympärillemme ja lapsillemme.
Jokainen meistä voi saada äänensä Jumalan kuuluville.
Jumala arvostaa meitä. Hän ilahtuu, kun käännymme Hänen puoleensa.
Keitä ovat "me"?
Me kaikki, myös pikkulapset, heikot, vanhat ja sairaat.
Ei tarvitse olla liikemies ja ansaita hyvin, jotta Jumala kuulisi.
Pienten ja avuttomien ylistyslaulu on salainen ase,
jota Jumala käyttää pysäyttämään vihollisen.
Kun laulamme ylistystä, katsomme ylös Jeesusta valtaistuimella.
Silloin emme näe ongelmia, jotka ovat täällä alhaalla
eivätkä ne estä meitä.
Voimme ulottautua kohti Jumalaa uskossa.
Mitä tapahtuu, kun käännymme Jumalan puoleen uskossa?
Kun otat askeleen kohti Jumalaa, Hän näkee sinut jo kaukaa
niin kuin tuhlaajapojan, joka palasi Isän luo.
Isä näki hänet ja tuli häntä vastaan.
Meidän vihollisistamme tulee Hänen vihollisiaan.
Se merkitsee, että kaikki muuttuu. Ylistyslaulu ei vain tunnu hyvältä
vaan Jumala käyttää ylistystä muuttamaan kaiken.
Älä ota uskonnollisuuden naamaria.
Älä teeskentele, että olet pyhä tai hyvä siksi, että olet kristitty.
Kristitty tunnustaa olevansa heikko eikä väitä olevansa vahva.
Päinvastoin.
Olen kristitty siksi, että tarvitsen apua.
Jumala haluaa meidän olevan maan suola.
Joskus kaikki muuttuu nopeasti ja elämästä tulee kovaa.
Nuorilla on nyt vaikeaa. Perheitä hajoaa. Monet ovat eksyksissä.
Monet ovat eksyksissä kirkossakin.
Ei voi olla varma saako kirkolta suojaa kielteiseltä maailmalta.
Ehkä kirkon jäsenet elävät kuin kaikki muut.
Jos elämme muiden tavoin, emme eroa muista.
Täytyy erota massasta, jotta olisi erilainen. Mitä tehdä?
Itse en pysty eikä kukaan muukaan.
En pysty muuttamaan sydäntäni.
On jotain mikä pitäisi korjata, mutta minä en pysty.
En selviä edes arjesta.
En jaksa olla ulkopuolinen ja uida jatkuvasti vastavirtaan.
Se on rasittavaa. En pidä siitä. Haluan olla pidetty ja hyväksytty.
Sellaisia olemme kaikki. Useimmat eivät ole erityisen vahvoja.
Mitä siis tehdä? Kristinuskossa on vain yksi vastaus.
Vain yksi: meidän pitää kääntyä Herran puoleen ja rukoilla.
Ehdotan, että - eikä tässä ole mitään uutta -
että rukoilemme yhdessä kahta asiaa yhtaikaa.
Pyydämme Jumalaa muuttamaan sydämemme.
Ja pyydämme apua elää Sanan mukaan joka päivä.
Näitä kumpaakin pyydämme.
Kun palvomme, kokoamme ajatuksemme.
Keskitymme Jeesukseen ja ajattelemme kuin Hän.
Jeesus sanoo, että tie elämään on kapea ja harvat löytävät sen.
Tämän kapean tien voi löytää vain sydämellä.
Sydän on meidän GPSämme, ainoa GPS joka löytää tien taivaaseen.
Autokoulussa minua opetettiin ajamaan silmillä.
Opettaja sanoi, että pitää katsoa tiehen, ei käsiin.
Ne pysyvät kyydissä automaattisesti.
Pelkäsin ajavani ulos tieltä, mutta ohje toimi aina.
Ajan edelleen silmilläni. Sama pätee taivaaseen.
Jos kiinnitämme katseemme taivaaseen, emme eksy tieltä.
Toisin sanoen, jos teemme oikein emmekä pelaa vain tietokonepeliä.
Kun Jeesus puhui rukoilusta hengessä ja totuudessa,
Hän on varmasti ajatellut nykyistä lentosimulaattoripeliä.
Poikani sanoo, että pelaaminen on kuin lentäisi oikeasti.
Ero on vain siinä, että emme ole fyysisesti lentokoneessa
vaan istumme mukavasti kotona.
Se on hyvä, koska silloin ei voi syöksyä maahan.
Toisaalta näin emme myöskään pääse mihinkään.
Monet ylistävät Jumalaa samalla tavoin.
Lennämme korkealla hengessämme, mutta ruumis ei lennä mukana.
Me katsomme, mutta emme aja. Pelaamme vain tietokonepeliä.
Tämä on tärkeää: Jos me laulamme ylistystä suullamme ja
olemme sitten uskottomia tai valehtelemme vanhemmillemme
tai vähät välitämme siitä, mitä Jumalan Sana sanoo
avioliiton ulkopuolisesta seksistä,
silloin emme ylistä vaan pelaamme vain tietokonepeliä.
Erona lentosimulaattoriin on, että voimme syöksyä maahan.
Jeesus puhuu hiekalle rakennetusta talosta.
Kun tulva tuli, talo sortui.
Meidän aikanamme on syytä varautua tulvaan.
Meidän on haettava suojaa Jumalan läsnäolosta.
Me ylistämme Jumalaa, sillä tiedämme, että Hän on hyvä.
Hän on totuus ja Hän on hyvä meitä kohtaan.
Me ylistämme ja polvistumme Hänen eteensä ja sanomme:
Me luotamme Sinuun, Herra.
Suomennos: Kai Mäkelä